Diari Oficial de la Generalitat Valenciana


Sumari del DOGV 9378, del 08-07-2022 (2022/6377)

RESOLUCIÓ de 4 de juliol de 2022, de la Conselleria de Participació, Transparència, Cooperació i Qualitat Democràtica, per la qual es concedeixen per a l'any 2022 les subvencions destinades a les cases regionals d'altres comunitats autònomes a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6377


Data del document
:   04-07-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 4 de juliol de 2022, de la Conselleria de Participació, Transparència, Cooperació i Qualitat Democràtica, per la qual es concedeixen per a l'any 2022 les subvencions destinades a les cases regionals d'altres comunitats autònomes a la Comunitat Valenciana. [2022/6377]  
Mitjançant l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
Mitjançant la Resolució de 4 de gener de 2022, de la Conselleria de Participació, Transparència, Cooperació i Qualitat Democràtica, es van convocar per a l'any 2022, subvencions destinades a les cases regionals d'altres comunitats autònomes a la Comunitat Valenciana (DOGV 9252, 10.01.2022).  
Considerant que s'han presentat a la convocatòria 40 sol·licituds d'entitats, de les quals 35 corresponen a cases regionals i 5 a federacions de cases regionals. Del total de sol·licituds, 6 han sigut excloses pels motius exposats més endavant.  
Vist l'informe de l'òrgan instructor, pel qual s'informa que les entitats beneficiàries de les esmentades subvencions compleixen tots els requisits necessaris per a accedir a les ajudes establides en la convocatòria.  
Vist l'informe de la comissió avaluadora de data 4 de maig de 2022, en què es concreta el resultat de l'avaluació de les sol·licituds d'acord amb l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara endavant, LHPG).  
Vista la proposta de resolució provisional de concessió de la Direcció General de Participació Ciutadana, publicada en la pàgina web de la Conselleria de Participació, Transparència, Cooperació i Qualitat Democràtica en data 13 de maig de 2022, per la qual es concedeixen per a l'any 2022 subvencions destinades a les cases regionals d'altres comunitats autònomes a la Comunitat Valenciana.  
Una vegada transcorregut el termini de presentació de les al·legacions a la proposta de resolució provisional publicada en la pàgina web de la Conselleria de Participació, Transparència, Cooperació i Qualitat Democràtica en data 13 de maig de 2022 i vist l'informe de la comissió avaluadora de data 1 de juny de 2022, en el qual es concreta el resultat de la revisió de l'al·legació presentada a conseqüència de la publicació de la proposta de resolució provisional abans esmentada, resulta:  
  
- La desestimació de l'al·legació presentada per l'entitat:  
ASSOCIACIÓ CULTURAL D'ANDALUSIA - IBI (U64111207) TPCCRR/25/2022.  
Vista la proposta de resolució de la Direcció General de Participació Ciutadana de la Conselleria de Participació, Transparència, Cooperació i Qualitat Democràtica de data 16 de juny de 2022, per a la concessió per a l'any 2022 subvencions destinades a les cases regionals d'altres comunitats autònomes a la Comunitat Valenciana.  
Per això, i fent ús de les facultats que confereixen els articles 9 i 10 de l'Ordre 4/2016, així com la part resolutiva onzena de la Resolució de 4 de gener de 2022, i de conformitat amb el que preveu el Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, i l'article 160.4 de l'LHPG, a la vista de la proposta de l'òrgan instructor, resolc:  
  
Primer  
Concedir la subvenció a les entitats que se citen en l'annex I d'aquesta resolució per un import total de 128.116,00 euros (cent vint-i-huit mil cent setze euros), a càrrec de l'aplicació pressupostària 76.91.62.453.99.5, línia S0801000, dels pressupostos de la Generalitat per a l'exercici 2022.  
En l'esmentat annex, es diferencia entre cases regionals i federacions, i es detalla l'import assignat a cadascuna de les entitats que han superat els 50 punts, atés l'ordre de puntuació, tenint en compte que, del resultat de la valoració efectuada, totes les entitats valorades han aconseguit superar aquesta puntuació mínima.  
Segons allò que s'ha fixat en la part resolutiva nou de la Resolució de 4 de gener de 2022, la subvenció màxima a concedir per projecte serà:  
a) Per a confederacions i federacions de cases regionals se subvencionarà, com a màxim, 15.000 euros per projecte.  
b) Per a cases regionals considerades individualment se subvencionarà, com a màxim, 2.500 euros per projecte.  
Els projectes que hagen superat la puntuació de 50 punts, se subvencionaran atenent el límit anterior, i es concediran les subvencions per ordre de puntuació de major a menor fins a l'esgotament dels fons previstos en la convocatòria.  
L'import global màxim establit en la part resolutiva tres de la Resolució de 4 de gener de 2022, per a finançar aquestes subvencions, es distribuirà destinant el 70 % a les confederacions i federacions i el 30 % a les cases regionals considerades individualment. En virtut d'això, i vist que l'import de la convocatòria ascendeix a 130.000 euros, a les confederacions i federacions els correspondrà un import total de 91.000 euros, mentre que a les cases regionals els correspondrà un import total de 39.000 euros. En el cas que la quantia econòmica destinada a una de les modalitats de subvenció no s'esgotara íntegrament, el sobrant podrà ser aplicat a les sol·licituds de l'altre grup.  
Tenint en compte que l'import total concedit a les federacions i confederacions ascendeix a un total de 60.000 euros i el concedit a cases regionals considerades individualment a 68.116 euros, el total concedit en totes dues modalitats és de 128.116 euros.  
  
Segon  
Qualsevol entitat sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància, i produirà els efectes previstos en l'apartat 4 de la part resolutiva nou de la Resolució de 4 de gener de 2022, sempre que aquesta renúncia es produïsca en el termini d'un mes des de la publicació de la resolució definitiva de concessió.  
  
Tercer  
D'acord amb la valoració efectuada, les entitats relacionades en l'annex II no podran rebre aportació econòmica en concepte de subvenció en no haver aconseguit la puntuació mínima de 50 punts, segons el que es disposa en la part resolutiva huit de la Resolució de 4 de gener de 2022.  
  
Quart  
Les entitats que s'assenyalen en l'annex III han quedat excloses, pels motius següents:  
· TPCCRR/18/2022. ASSOCIACIÓ CULTURAL ANDALUSA ALBORAIA.  
L'expedient està duplicat. L'expedient correcte d'aquesta associació és el TPCCRR/1/2022.  
· TPCCRR/24/2022. CASA ANDALUSIA ASSOCIACIÓ CULTURAL DE SILLA.  
L'expedient està duplicat. L'expedient correcte d'aquesta associació és el TPCCRR/9/2022.  
· TPCCRR/29/2022. LA CASA DE CANTÀBRIA.  
La presentació de la sol·licitud no s'ajusta al que s'estableix en la part resolutiva set, punt 1, de la Resolució de 4 de gener de 2022.  
· TPCCRR/31/2022. CENTRE CULTURAL ROCIERO ANDALÚS DE TORRENT.  
L'expedient està duplicat. L'expedient correcte d'aquesta associació és el TPCCRR/30/2022.  
· TPCCRR/32/2022. FEDERACIÓ VALENCIANA DE CASES REGIONALS D'ESPANYA.  
L'expedient va ser processat erròniament com un expedient de casa regional, quan realment es tracta d'una federació de cases regionals. L'expedient correcte d'aquesta federació és el TPFFRR/5/2022.  
· TPFFRR/5/2022. FEDERACIÓ VALENCIANA DE CASES REGIONALS D'ESPANYA.  
Desistiment.  
  
Cinqué  
El pagament de les subvencions es realitzarà en pagament únic després de la justificació de la despesa realitzada, mitjançant transferència bancària al compte designat per l'entitat beneficiària en la seua sol·licitud.  
El termini màxim per a la presentació de la justificació de la subvenció finalitzarà el 31 d'octubre de 2022.  
  
Sisé  
1. Per a efectuar el pagament les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la Llei 38/2003, de 17 de novembre, general de subvencions (d'ara endavant, LGS), així com en l'article 169 de l'LHPG, i hauran de presentar un compte justificatiu simplificat, de conformitat amb l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, que contindrà la documentació detallada en la part resolutiva tretze de la Resolució de 4 de gener de 2022:  
a) Certificat de justificació de despeses (annex, document número 5).  
b) Relacions detallades de les despeses ocasionades pel projecte objecte de subvenció, per cadascun dels diferents conceptes de despesa, amb el detall següent:  
- Una relació per a les despeses indirectes.  
- Una relació per als costos de personal intern.  
- Una relació per als costos de funcionament.  
- Una relació per als costos de subcontractació.  
En cadascuna de les relacions haurà de constar la identificació de la persona creditora, import, data d'emissió de la factura, nòmina o una altra despesa del personal, data de pagament d'aquestes i relació amb les activitats i objectius del projecte. A més, haurà d'indicar-se l'import d'imputació de cada factura i de les despeses de personal intern a la subvenció concedida.  
Així mateix, cadascuna de les relacions haurà de portar realitzat el sumatori de les despeses realitzat i la quantitat de les quals haurà de coincidir amb les quantitats expressades en el certificat de compliment del pressupost aprovat, previst en l'apartat d.  
Aquesta relació de despeses haurà de ser subscrita per la persona representant de l'entitat.  
c) Memòria tècnica detallada de les activitats realitzades efectivament i materialment i que han sigut subvencionades. Haurà de ser desenvolupada, com a mínim, segons els epígrafs següents:  
- Dades de l'entitat sol·licitant: nom i NIF.  
- Títol del projecte.  
- Treball en xarxa: entitats participants, àrees de responsabilitat, pressupost assignat.  
- Activitats realitzades, que detallaran: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
- Difusió del projecte: descripció del pla de difusió que detallarà les dates de realització i les accions emprades.  
- Avaluació del projecte:  
- Descripció dels resultats obtinguts.  
- Descripció de la relació entre els resultats obtinguts i les necessitats prèvies.  
- Anàlisi del grau de compliment dels objectius plantejats.  
- Descripció de la incidència dels resultats sobre el foment de la participació ciutadana.  
- Aplicació dels resultats per a la posada en marxa de futurs projectes o la millora en la gestió d'aquests.  
- Aportació del material gràfic (fullets, cartells, tríptics), fotografies de les activitats o material utilitzat en l'avaluació (qüestionaris, informes de resultats), llistat d'assistents i altres que es consideren oportuns.  
  
d) Certificat de compliment del pressupost aprovat (annex, document número 6). S'adjuntarà amb la justificació final un certificat del compliment del pressupost aprovat amb la sol·licitud. Les despeses justificades hauran d'adaptar-se als tipus de despesa autoritzats. Únicament s'admetrà una desviació en la imputació de quantitats als diferents tipus de despeses en una quantia de fins a un trenta per cent (30 %), de l'import assignat a cadascun d'aquests, que respectaran, en tot moment, els límits màxims establits en l'apartat sis de la Resolució de 4 de gener de 2022. La desviació no podrà aplicar-se a tipus de despesa no autoritzades.  
2. La documentació justificativa haurà de presentar-se de manera telemàtica en la seu electrònica de la Generalitat, en el tràmit específic d'aportació de documentació a un expedient d'ajudes de la Conselleria de Participació, Transparència, Cooperació i Qualitat Democràtica https://www.gva.es/es/inicio/procedimientos'id\_proc=19784. Per a poder realitzar la presentació telemàtica, la persona sol·licitant haurà de disposar d'algun dels sistemes de signatura electrònica admesos en la Seu Electrònica de la Generalitat.  
3. Es reduirà proporcionalment la subvenció en el cas que la justificació de les despeses realitzades no aconseguisca la quantia atorgada o es produïsca el desviament de quantitats que superen els percentatges màxims establits en la part resolutiva sis i en la tretze, apartat 1.d.  
4. Es produirà la pèrdua del dret al cobrament total o parcial de la subvenció en el supòsit d'incompliment de l'obligació de justificació, la justificació insuficient i la presentació extemporània de la justificació, segons el que s'estableix en els articles 34.3. i 37.1 c) de l'LGS. Els tres supòsits donaran lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de la persona interessada.  
  
Seté  
Es realitzarà la comprovació de l'efectiva realització de l'activitat subvencionada, mitjançant un control administratiu, sobre una mostra aleatòria corresponent al 30 % dels projectes concedits.  
Contra el que es disposa en aquesta resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte en el termini d'un mes, a comptar des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 4 de juliol de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.